Juda tombejo Berlin-Weißensee

La juda tombejo Berlin-Weißensee [beaLI:N-VAJsnze:] - germane Jüdischer Friedhof Berlin-Weißensee - estas tombejo de la juda komunumo en Berlino, aranĝita en 1880. Kun areo de ĉirkaŭ 42 hektaroj (la teritorio estas proksimume kilometron longa kaj 500 metrojn larĝa) ĝi estas la plej granda konservita juda tombejo en Eŭropo kun preskaŭ 116 000 tomboj. Ĝi estis protektita monumenta konstruaĵo ekde la 1970-aj jaroj. En la tombejo interalie troveblas la tombo de la esperantista eldonisto kaj entreprenisto Rudolf Mosse (1843-1920).